rlitschk/wikidir huggingface dataset:
Gallium is en roor cheemsch Element, dat to de Metallen höört. Dat Atomteken vun Gallium is Ga un de Atomtall is 31. Opdeckt weer dat Element toeerst in’t Johr 1875 vun den franzööschen Chemiker Paul Émile Lecoq de Boisbaudran, de ok för den Naam sorgt hett: Gallien is de latiensche Beteken för Frankriek. Denkbor weer aver ok, dat sik de Opdecker mit den Naam sülvst bedacht hett, vun wegen dat Le coq franzöösch för „De Hahn“ is, wat op latiensch denn gallus heet. Dat dormols noch unbekannte Element is vun Dmitri Mendelejew (1869) un Lothar Meyer (1870) bi’t Opstellen vun’t Periodensystem ünner de Beteken Eka-Aluminium vörrutseggt worrn. De franzöösche Chemiker Lecoq de Boisbaudran (1838-1912) hett dat kort later to’n eersten mol nawiest. Intressant is de fiene hellblaue Metallklöör vun’t kristalline Gallium. Sünners is ok de opfallig siete Smölt- un de teemlich hoge Kaakpunkt. Vun’t Gallium sünd bit vundaag veer verschedene Normaldruck- un dree Hoochdruckmodifikatschonen bekannt. In’n fasten Tostand hett de Modifikatschoon, de ünner Normalbedingen bestännig is, en poor Egenordigenkeiten. So is Gallium to’n Bispeel teelich week, man wenn dat Metall op’n Slag mechaansch belast warrt, splittert kumpakte Stücken dorvun mit musseligen Brook af, wobi fiene, scharpe Splitters tostannen kamt. Wat
Top Secret! (op Platt so veel as „Streng geheem!“) is en Kummedie vun Jim Abrahams, David Zucker un Jerry Zucker ut dat Johr 1984. De Film stellt en Parodie dor op Agenten- as ok op Elvis-Filmen. De US-amerikaansche Singer Nick Rivers, de Leder singt, de sik na’n Mischen ut The Beach Boys un Elvis anhöört, warrt na Oostdüütschland inlaadt, woneem he op en Kultur-Festival optreden schall. Gemeensom mit sien Manager maakt he sik dorhen op, üm de Mööglichkeit to nütten, för sik un sien Platten Warf to maken. Oostdüütschland warrt in den Film vun en Regime regeert, dat starkt an den Natschonalsozialismus denken lett, as dat in de Uniformen, Teken un den Ümgang andüüt warrt. Kuum is Nick ankamen, lehrt he de söte Hillary (in de düütsche Faten Waldtraut) kennen, de aver glieks Arger mit de Polizei kriggt. Nick warrt dor mit rintogen un finnt rut, dat Ehr Vadder Paul Flammond, en plietschen Forscher, vun de Düütschen fasthollen warrt. He warrt in sien Gefängnis dorto dwungen, för jem de döödliche Polaris-Mien to boen. Nick beslutt Hillary to helpen un kummt so in Kuntakt mit de Wedderstandsbewegen in Oostdüütschland. Disse Bewegen steiht ünner dat Regeer vun Nigel, de sik as de
Dit Woort hett noch annere Bedüden: kiek dorför ünner Hellweeg (Mehrdüdig Begreep). Hellweeg is en Oort un Gemeen in de Samtgemeen Söttmer in’n Landkreis Rodenborg (Wümm) mit 1135 Inwahners (Stand 31. Dezember 2022). De Gemeen sett sik ut den Karnoort Hellweeg un de dree Oortsdelen Auf der Meente, Bredenfellermoor un Stell tohopen. De Gemeen Hellweeg liggt an’n westlichen Rand vun’n Landkreis un slutt na Westen hen an den Flecken Otterbarg un in’n Süden an de Eenheitsgemeen Langwedel an, de beid to’n Landkreis Veern höört. In’n Oosten vun Hellweeg liggt de Gemeen Ahusen un in’n Noorden grenzt de Gemeen Söttmer an. De Landschop sett sik tohopen ut Woolden mit Barken-, Böken- un Dannenbööm, lütte un grote Heidflachen un eenige Moorrebeden. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. In en Oorkunn is Hellweeg 1275 dat eerste mol nöömt worrn. Ünner den Naam „Hellewede“ weer dorin vun den Bischop Konrad vun Veern an de Afgaven vun de Börgers dacht. Woneem de Naam herkummt, is nich nipp un nau kloor: Dat mag wesen, dat de vun de hellen Sandweeg afleidt is oder villicht doch ok
De Arteria temporalis profunda („deepe Dünnenslagader“) is en Bloodfatt vun’n Kopp deep achter de Dünn. Bi’n Minschen sünd normalerwies twee deepe Dünnenslagadern utbillt, neemlich de vördere un de achtere (Arteria temporalis profunda posterior). Disse Slagadern twiegt ut den tweeten (intermuskulären) Afsnitt vun de Arteria maxillaris (Böverkeevarterie) af. Se verloopt dorsal ünner den Musculus temporalis un versorgt dissen Muskel mit Nehrstoffen un Suerstoff. U. Gille: Herz-Kreislauf- und Abwehrsystem, Angiologia. In: Salomon, F.-V. u. a. (Rgv.): Anatomie für die Tiermedizin. Enke-Verlag, Stuttgart 2004, S. 404-463. ISBN 3-8304-1007-7
Christopher Challis (* 18. März 1919 in London; † 31. Mai 2012 in Bristol) weer en britischen Kameramann. Challis Loopbahn in’t Filmgewarf hett in de Mitt vun de 1940er Johren as camera operator för de Speelbasen Michael Powell un Emeric Pressburger anfungen, för de he later ok as Kameramann arbeit hett. Wiel den Tweeten Weltkrieg weer he as Kamerann för de Royal Air Force aktiv un hett so eerste Insichten in den Beroop kregen. Sien eersten Film as Kameramann weer The End of the River ut dat Johr 1947. Mehrere mol hett he mit den Speelbaas Guy Hamilton tohopenarbeit, as to’n Bispeel bi den Literaturfilm Evil Under the Sun ut dat Johr 1982. För sien Arbeit achter de Kamera is Challis veer mol för den BAFTA Award vörslahn wesen, so ok för de Filmen The Deep, Those Magnificent Men in Their Flying Machines un The Victors. Wunnen hett he aver blots eenmol, neemlich in’t Johr 1967 in de Kategorie Best britische Kameraföhren (Klöör) för siene Arbeit an den Film Arabesque. Christopher Challis in de Internet Movie Database (engelsch)
(1705) Tapio is en Asteroid ut de Hööftgördel, de an’n 26. September 1941 vun de finnisch Astronomin Liisi Oterma in Turku opdeckt wurrn is. De Asteroid is nah en mythologisch Figur, de schuulend Waldgeist Tapio, ut de Kalevala nömmt wurrn. De afsolute Helligkeit bedrocht 13,279.
As Koronar- oder Hartkranzfatt warrt en Arterie oder Veen betekent, de den Hartmuskel mit Blood versorgt oder dat Blood vun em wedder afleidt. De Hartkranzfatten sünd as’n Kranz üm dat Hart anleggt. Dat Woort Koronar- kummt vun’t latiensche coronarius, wat „kronen-“ oder „kranzordig“ bedüüt. De Koronarslagadern (Arteriae coronariae) twiegt vun de Aorta kort achter de Aortenklapp af. Dorvun gifft dat twee, en linke Arteria coronaria sinistra) un en rechte (Arteria coronaria dextra). De linke Koronarslagader (LCA) deelt sik na ruchweg een Zentimeter op in den Ramus circumflexus (RCX) un den Ramus interventricularis anterior (RIVA), de vörn twüschen de linken un de rechten Hartkamer na de Spitz vun’t Hart tütt. Vör de Optwiegen snackt man vun’n Hööftstamm (Truncus communis). Mitünner deelt sik de Hööftstamm ok in dree Twiegen op. In den Fall warrt de middlere Twieg as Ramus intermedius betekent. De linke Arterie versorgt de Hartvörderwand un de Sietenwand. De rechte Koronarslagader (RCA) hett een Hööfttwieg, den Ramus interventricularis posterior (RIVP). Normalerwies warrt de Achterwand un de Sinus- un de AV-Knütt vun de rechten Koronararterie versorgt, as jüst so ok de rechte Kamer, de rechte Vörhoff un Delen vun de linken Kamer. De beiden Hartkranzslagadern (Arteriae coronariae) geevt in jemehrn Verloop
Disse Artikel is man blots en Stubben. Du kannst Wikipedia helpen un em verbetern. De Anatomie (greeksch ανά, aná op un τομή, tomé Snitt) is en Deelrebeet vun de Morphologie. Se is in de Medizin, Zoologie un Botanik de Lehr vun den Opbo vun de Organismen. Gestalt, Laag, un Struktur vun de minschlichen Körperdelen, Organen, Geweven oder Zellen warrt behannelt. De pathologische Anatomie befaat sik mit krankhaftig verännerte Liefdelen. De mikroskopische Anatomie befaat sik mit den fieneren biologischen Strukturen bet to de molekulare Even un knütt an de Biochemie an. Anatomie. Mehr Biller, Videos oder Audiodateien to’t Thema gifft dat bi Wikimedia Commons.
Arabesque is de Titel vun en US-amerikaanschen Speelfilm ut dat Johr 1966. De Film is en Mischen ut Thriller un Kummedie. He baseert op den Roman The Cipher vun Gordon Cotler. De US-amerikaansche Professer David Pollock lehrt an de University of Oxford in Grootbritannien. He is en Fackmann för Schriften ut dat Öllerdom un kriggt een Dag vun den tweedüsteren Major Sloane en Anbott, en hethitische Schrift to översetten. Pollock lett sik von dat Geld aver nich locken un seggt em af. Korte Tiet later warrt he vun Hassan Jena, den Premierminister vun en nich neger betekenten araabschen Staat, de sik inkognito in England ophollt, üm en Gefallen beden. He schall för em den Reder Nejim Beshraavi utspioneeren. De schall an den Plaan vun en Staatsstriek bedeeligt wesen un Sloane is angeevlich een vun sien Lüüd. Pollock lett sik dorop in un seggt to, dat Schriftstück gegen 30.000 Dollar in Beshraavis Stadtvilla to Dechiffreeren. Sünenrs macklich hett he dat dor al so nich, man dat warrt noch dramaatscher, as de Leefste vun Beshraavi, Yasmin Azir, em mitdeelt, dat sien Opdraggever em ümrbigen laten will, wenn he mit sien Arbeit fardig is. As Pollock nu Gewahr warrt, dat he in en
Arabeske oder Arabesque betekent Arabeske, de ut Blomen- oder Rankenmuster billt warrt, Arabeske, Musikstück in fre’e Form mit rieke Tier, Arabeske, en orientaalschen Musikstil, Arabeske, en Begreep, de vun Friedrich Schlegel inföhrt worrn is, Arabesque, en Danzgrupp, Arabesque, düütsche Musikgrupp, Arabesque, Film vun Stanley Donen, en Danzfigur bi’t klassische Ballett un bi’t Ieskunstlopen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Landkreis Veern is en Landkreis in de Mitt vun Neddersassen. He hett 136.792 Inwahners (Stand 31. Oktober 2019). De Kreisstadt is Veern an de Aller, man de gröttste Stadt in’n Kreis is Achem bi Bremen. De Landkreis liggt in’n Süüdoosten vun Bremen un grenzt dor ok an’t Stadtrebeet an. In’n Westen slutt sik de Landkreis Deefholt an, in’n Noorden de Landkreis Oosterholt, in’n Noordoosten de Landkreis Rodenborg (Wümm), in’n Oosten de Landkreis Heidkreis un in’n Süden de Landkreis Nienborg. De Veerner Landkreis liggt ruchweg in de geograafschen Mitt vun Neddersassen un wiest ok een vun de landstypischsten Rebeden vun dit Bundsland op. Geograafsch-naturrüümlich tellt dat Kreisrebeet to’n gröttsten Deel to’t Middelwerserrebeet un wiest sik dorüm as en licht bülgig Flachland mit brede Stroomsietlannen. Dat Kreisrebeet warrt landschopplich vör allen dör de Strööm Aller un Werser prägt. An de Randlagen vun’n Kreis sünd aver ok Delen vun annere landschoppliche Rüüm to finnen. To’n Bispeel liggt de nöördlichste Gemeen Otterbarg in’t Wümmsietland. De süüdööstliche Gemeen Kerklinneln warrt landschopplich to dat Oorstroomdaal vun de Aller rekent un to de Linnelner Geest, de en Övergang to de Lüünborger Heid dorstellt. Dat Rebeet vun’n Landkreis Veern hett in’t Middelöller un in de fröhe Neetiet
De Samtgemeen Thänhusen is de eenzige Samtgemeen in’n Landkreis Veern, in de sik veer Gemenen för de Afwickeln vun de Verwaltenssaken tohopen slaten hebbt. Se hett 15.068 Inwahners (Stand 31. Dezember 2016). De Sitt vun de Samtgemeen liggt in Thänhusen. De Samtgemeen Thänhusen liggt an’n Aller-Stroom links vun de Werser in’t nöördliche Middelwerserrebeet. De Samtgemeen warrt to den süüdlichen Kreis vun Veern rekent, de mehr ländlich prägt is un as strukturswack gellt. De de Samtgemeen höört veer Gemenen, de nafolgen mit jemehr Oortsdelen oplist sünd: Gemeen Thänhusen: Ahsen-Oetzen, Beppen, Dibbelsen, Dönnerstäen, Holtdörp, Hostäe, Lunsen, Morsen, Oenigstedt, Thänhusen, Werder un Wulmstörp. Gemeen Blenner: Aodolshüsen, Aondörp, Blenner, Einste, Goolstörp, Hidzdörp, Holbm, Intschen, Öste, Reer, Ritzenbargen, Seestäer, Faste un Winkel Gemeen Emhusen: Bahlen un Emhusen Gemeen Rier: Fell, Hilmbrook un Rier De eerste Samtgemeen Thänhusen is al an’n 1. Januar 1966 grünnt worrn un is mit de Gemeenreform in Neddersassen 1972 wedder oplööst worrn. De hüütige Samtgemeen Thänhusen is an’n 21. Juli 1972 billt worrn, as fief Liddmatengemenen tosammenslaten worrn sünd, de bi de Gemeenreform sülvst ut vörmols 18 sülvststännige Gemenen billt worrn sünd. De Gemenen weern op de dormoligen Landkreisen Bronswiek, Graafschop Hoya un Veern verdeelt. An’n 1. November 2006 hebbt sik
De Landkreis Wersermasch (hoochdüütsch Wesermarsch) liggt westen de Unnerwerser twüschen de Ochtummünn in’n Süden un dat Meer in’n Noorden. To den Kreis höört de Stadtgemeenden Nordenham, Braak un Elsfleth. Dat Kreisamt befinnt sik in Braak. He hett 88.624 Inwahners (Stand 31. Oktober 2019). De Wersermasch is in geologisch jüngste Tiet entstahn. Dat hannelt sik um Fluss- un Seemaschrebetten mit lütte Moorinseln un noch lüttere Geestutlöper. Fröher geev dat hier in de Hööftsaak Landweertschup, aver na de beiden Weltkriegen keem ok de Industrie up. Dat gode Wisch- un Weidenland sett de Buren in de Laag, rieve Melk- un Veehweertschup to bedrieven. De Mooren sünd to'n gröttsten Deel kultiveert. Dör de Laag an de Unnerwerser is de Kreis för de Grootindustrie interessant woorn. Bold na de Johrhunnertwenn (1900) entstunnen up dat linke Werseröver de eersten Warksanlagen. Vandagen hebbt Dusende von Arbeiders ehren Platz to’n Bispill bi de Metallwarken Preußag, bi de Seekabelwarke, bi Felten un Guilleaume oder bi de Flogtechnischen Warken in Nordenham oder Lemwerder. Darneven gifft dat in de Havenöörd noch vele mittlere un lütte Bedrieven, de vele Arbeiders beschäftigt. To disse höört besunners de Werften in Elsfleth, Berne un Lemwerder. De Wersermasch weer ganz seker ok al vör 2000 Jahren
De Arteria meningea media („middlere Brägenhuut-Slagader“) höört to de Slagadern vun’n Kopp. Dit Bloodfatt gifft dat bi Minschen, Peerd un Hunnen, bi de se ut de Böverkeev-Slagader aftwiegt. Dör dat Foramen spinosum vun’t Kielbeen verlööpt se in de Schädelhöhl un versorgt dor tosamen mit de Arteria meningea anterior un de Arteria meningea posterior de harde Brägenhuut mit Blood. In’t Rebeet vun’t Pterion, de dünnste Steed vun de Schädelkapsel, kann de Arterie bi Sehren vun’n Schädelrieten un Epiduralblöden utlösen. Binnen de Schädelhöhl splitt sik de Arterie in de folgen Twiegen op: in tallrieke lütte Twiegen, de de Dura mater un dat Ganglion semilunare versorgt. in den Ramus petrosus superficialis, de in’n Fazialiskanal rinlöpt un den Nervus facialis versorgt. Disse Ramus billt Anastomosen mit den Ramus stylomastoideus vun de Arteria auricularis posterior. in de Arteria tympanica superior, de in’n Kanal vun’n Musculus tensor tympani tütt un em versorgt. in de Ogenhöhlentwiegen, de dör de Fissura orbitalis superior oder enkelte Steden vun’t Kielbeen loopt un mit Twiegen vun de Arteria ophthalmica Anastomosen billt. in de Dünnentwiegen, de dör de Ingäng vun’t Kielbeen teht un in de Fossa temporalis Anastomosen mit de deepen Dünnenarterie billt. U. Gille: Herz-Kreislauf- und Abwehrsystem, Angiologia. In: Salomon, F.-V.
Frentrop lett am wietessen em Westen van Essen on lett tüschen Essen-Delfken, Essen-Bergrott, Owerhuusen-Bermensfeld on Owerhuusen-Borbeck. Frentrop hät ca. 8.500 Enwönner. Dän Oet Frentrop wett taum e‘eßen Mol en dän Isenberger Vogteirollen öm 1220 as Vrilincdorpe genäupt. Dä Name hät dat oldnederdütsche Woet freier Mann en sick. Genau gliek gebeldet es Essen-Frillendörp, öm 1220 ok Vrilincdorpe, Frentrup en Gladbeck, öm 1220 Vrilincdorpe, on Frentrop en Marl, öm 1150 Frilingthorpe. Dän Stadtdeel konn me grondsetzlich än twe Ebenen onnerdeelen: dat em Volksmond sogenäumpte Owerfrentrop met dä St. Josef-Kärke an dä Stroote Hemmelpforten, on Onnerfrentrop met demm Leoplatz (büs 2008 stonn doe dä Herz-Jesu-Kärke). Bowen on onnen lott sick herleien ut dä Randlage Frentrops an dän Südhang vannet Emschedaal. Van dän Schildberg ut kann me wiet öwer dat Daal kieken, wobbie dä geographisch höchße Högde tüschen Reckstroote on Frentroper Stroote op 87,2 m, on dän deipsten am Schemannsfeld met 36 m ö. M. lätt. Büss Enne van et 19. Jahrhonnert, as dä Industrialisierung em Ruhrbezirk op volle Touren leip, wooren Frentrop on dä Berick rondöm Buurenland (gehören taum Owerhoff Borbeck). Dä meessen Buurenhöwe laggen breht verdeelt än derekte Nögde van dän Hellwegg, dat woe en bedüenden Hannelswegg, dä ok öwer Frentrop leif:
Dit Woort hett noch annere Bedüden: kiek dorför ünner Gasche (Mehrdüdig Begreep). Gasche es en Stadtdeel van Essen en Nordrhien-Westfalen. Gasche hät ca. 7.900 Enwönner. ’t lett tüschen Berge, Borbeck, Beddingroode on Delfken. Gasche wor en Deel van dä Börgemestere Borbeck (büs 1915). Völle Hüüser stott kott bieneen. Öwer en Wegg vö Fahräer on Wannerer kömp me taum Schloss Borbeck met sinnen grooten Park. Vam S-Bahn-Hollponk Essen-Gerschede kömp me no Wuppertal, Essen (Stadtkäen), Bottrop on Haltern. Denkmäler en Gasche opp cliolink.de (hoogedütsch)
Dä Stadt Kevern lett am onneren Nie´rhien em Nordwesten van Noordrhien-Westfalen. En Kevern lewen ca. 28.000 Lüe. ´t gehört tau dän bedüetessen Marienwallfahrtsoeten van Dütschland. Dä Website van Kevern (hogedütsch) Wallfahrt en Kevern (hogedütsch)
Georg von der Vring (* 30. Dezember 1889 in Braak, † 1. März 1968 in München) weer en Schoolmester, Dichter un Maler. He weer de Söhn von enen Seemann in Braak (Brake). He besoch von 1904 bit 1910 dat Lehrerseminar in Ollnborg. Al in disse Tiet schreef he Gedichten för ene Zeitung. Na siene Seminarutbildung weer he twee Jahr as Schoolmester in Horumersiel. Von 1912 bis 1914 studeerde he wieter an de Kunstschool in Berlin. Dar keem 1913 sien eerste Gedichtband mit dartig lyrische Gedichten herut. In’n Eersten Weltkrieg weer Vring Kumpenieföhrer un keem verwunnst in amerikaansche Gefangenschup. Von 1919 bit 1928 weer he Tekenlehrer in Jever. In de Tiet geef he den Gedichtband „Südergast“ herut. In Jever entstund ok de Roman „Soldat Suhren“. An den Titel is al to sehn, dat he darin veel von sik sülfst schreef. Siene Moder weer ene geboorne Suhren (Albertine Suhren). Sien Fründ weer de Verleger Peter Suhrkamp. To sien Tiet in Jever weer en vun sien Schölers Hein Bredendiek. „Soldat Suhren“ is woll de eerste Antikriegsromaan, denn he keem noch herut vör Remarques „Im Westen nichts Neues“. 1928 geef von der Vring de Tekenlehrerstäe an dat Jeversche Gymnasium up, denn sien Romaan weer
Frederick Alan „Rick“ Moranis (* 18. April 1953 in Toronto, Ontario) is en kanaadschen Schauspeler, Komödiant un Musiker. Moranis is dör de Comedysendung Second City TV, in de he tosamen mit Dave Thomas de tyypschen Kanadiers Bob & Doug McKenzie speelt hett. In sien eersten Kinofilm, bi den he ok sülvst Speelbaas weer, hett he disse beiden Figuren wedder opgrepen. Spood harr he sünners mit Kummedie-Filmen as Ghost Busters, Spaceballs, Honey, I Shrunk the Kids oder The Flintstones, man bi mehrere kanaadsche Radiosenners künn he ok as DJ Foot faten. He hett ok en poormol an Dreihböker mitarbeit. 1993 weer he as Hööftdorsteller in’t Musikvideo to Tomorrow Girls vun Donald Fagen to sehn. Dat letzt mol vör de Kamera stünn he 1997 un nimmt siet de Tiet blots noch af un to Spreekrullen an. In de Twüschentiet befaat he sik mehr mit de Musik. He bröch 2006 en Album rut mit den Titel The Agoraphobic Cowboy. Moranis weer verheiraadt. Sien Fro Anne Moranis is 1991 an Kreeft doodbleven. Mit ehr hett he twee Kinner. 1989: You, Me, The Music And Me 2005: The Agoraphobic Cowboy 2012: My Mother’s Brisket Rick Moranis is söss mol för Filmpriesen vörslahn wesen un hett
Bloodpuffer is de Beteken vun dat bannig kumplexe Puffersystem vun’t Blood, dat dorför sorgt, dat de pH-Weert op en lütt Rebeet begrenzt blifft. Dat System is also ’n Deel vun’n Süür-Basen-Huusholt. Bi Minschen liggt de instellte pH-Weert bi 7,4 (7,35-7,45). Wenn de Weert dorünner fallen deit, snackt man vun en Azidoos, wenn he to hooch stiggt vun en Alkaloos. Dat de pH-Weert gliek blieven deit, is wichtig dorför, dat de Organismus leven kann. De Bloodpuffer kummt dör dat Tosamenwirken vun veer ünnerscheedliche Puffersystem tostannen: Kohlensüür-Bikarbonat-System (Kohlensüür-Hydrogencarbonat-Puffer) (knapp 75 % vun’t Samtpuffervermögen vun’t Blood, katalyseert dör dat Enzym Carboanhydrataas): C O 2 + 2 H 2 O ⇌ H 3 O + + H C O 3 − {\displaystyle \mathrm {CO_{2}+2H_{2}O\ \rightleftharpoons \ H_{3}O^{+}+HCO_{3}^{-}} } Hämoglobin (knapp 25 % vun’t Samtpuffervermögen vun’t Blood): In’n Suerstoffkreisloop wirkt de rode Bloodfarvstoff as Puffer: H b ⋅ H + + H 2 O ⇌ H 3 O + + H b {\displaystyle \mathrm {Hb\cdot H^{+}+H_{2}O\ \rightleftharpoons \ H_{3}O^{+}+Hb} } Phosphatpuffer (üm un bi 1 % vun’t Samtpuffervermögen vun’t Blood, speelt intrazellulär en grote Rull): H 2 P O 4 − + H 2 O ⇌ H 3 O + + H P O 4
De Euglenozoa sünd en groten Stamm vun Flagellata, wat Protozoa sünd. De Euglenozoa höört to dat Riek vun de Protisten, wat kene Deeren sünd. De meesten sünd 15-40 µm groot. Alle hebbt Mitochondrien. Dat Moken vun wiedere Generatioonen is dor Zelldelen. De Klassen sünd: Euglenoidea Kinetoplastea Diplonemea Postgaardea
Dat Radrennen Lüttich–Bastogne–Lüttich (franzöössch Liège–Bastogne–Liège), af un an ok blots kört LüBaLü nömmt, is dat oldste noch utdragen Eendagsrennen un wurrd to de so nömmt fief Monumenten vun’n Radsport tellt. Dat dör den walloonschen Deel vun Belgien führend Rennen wurr eerstmals 1892 start un drocht den Ehrennaam La Doyenne (De Öllste). Dat jedes Johr enn’n April stattfinnend Rennen weer bit 2004 Deel vun de 10 Rennen umfatend Rad-Weltcup. Nahdem dat afschafft wurrn weer gehör dat af 2005 för dree Saisons to de nee inföhrt UCI ProTour, en Serie vun de wichtigsten Radrennen vun en Johr. Lüttich–Bastogne–Lüttich gellt upgrund vun dat bannig hügelig Profil dör de walloonsch Ardennen as en vun de swoorsten Klassiker in’t Radsport. De Streckenführung ännert sück vun Johr to Johr blots en beten. Vör allen de tweete Deel vun dat etwa 250 km lang Rennen föhrt över mehrere relativ kört, aber piel Anstiege (Côtes), de faken rennentscheedend Charakter hebbt. Am berühmtesten is de Côte de la Redoute. Charakteristisch is de flink Affolg vun de Anstiegen in’t Finale. Dordör hebbt ok klassisch Bargspezialisten, de Mögelkeet to winnen, bi de anner Monumente des Radsports is dat meest nicht mehr mögelk. Dat Teel befinnt sück an en Anstieg in Ans,
Dat Anderssen-Anspeel is in’t Schachspeel en sloten Anspeel un fangt an mit den Tog 1. a2-a3. Dat wurrd aber hüüd meest nich mehr speelt, wiel de eerste Tog vun Witt nich de Entwicklung fördet un ok den Kampf üm dat Zentrum vernahlässigt. De wichtigst Antworttüüg för Swaart sünd: 1...e7-e5!? (kiek man drup, dat nah 2. c4 vertuuscht Siziliaanschstellungen entstahn könnt, aber mit Mehrtempo för Witt. Dat is denn Siziliaanisch in’t Antrecken), 1...g7-g6 (2. Sf3, g3, h4 oder e4) 1...d7-d5 (2. Sf3). Faken entstaht Stellungen, de ut de Engelsch Partie bekannt sünd oder deren strategisch Plääns ähneln. Adolf Anderssen speel in sien Wettkamp 1857 in Paris tegen Paul Charles Morphy mehrfak dit Anspeel un den angriepstarken Amerikaner in sloten Speele to bringen. In dat Turneer in Wien 1873 hett Wilhelm Steinitz dit Anspeel tegen Joseph Henry Blackburne in de 2. Steekkamppartie anwendt un övertüügend wunnen.
Beate Hasenau (* 15. April 1936 in Frankfort an’n Main; † 1. Oktober 2003 in Hamborg) weer en düütsche Filmschauspelerin, Kabarettistin un Synchroonsnackerin. Beate Hasenau hett toeerst en koopmännisch Lehre makt, hett aber to glieker Tiet ok Schauspeel- un Gesangsünnerricht nommen. Nahdem se eerst an Theatern in Frankfort engageert weer, wurrr de Künstlerin dornah vör allen dör Uptreden in dat Kabarett „Stachelschweine“ bekannt. Mehrfak weer se ok Gast bi de Münchner Lach- und Schießgesellschaft. Hasenau hett hör Stimm siet 1961 as Synchroonsnackerin u. a. Claudia Cardinale (C’era una volta il West, dt.: Spiel mir das Lied vom Tod), Anita Ekberg (The Alphabet Murders, dt.: Die Morde des Herrn ABC), Gina Lollobrigida (Le bambole, dt.: Die Puppen), Monica Vitti (Modesty Blaise, dt.: Modesty Blaise – Die tödliche Lady), Raquel Welch (Fuzz, dt.: Auf leisen Sohlen kommt der Tod) un Barbara Ewing in Dracula Has Risen from the Grave (dt.: Draculas Rückkehr) lehnt. Ok de Figur vun „Dorothy“ (Beatrice Arthur) in de Feernsehreeg Golden Girls verhulp se mit hör charaktervull Stimm to en groote Popularität. Dorneben weer se in de Tekentrickfilmen vun Walt Disney, dorünner in The Little Mermaid (dt.: Arielle, die Meerjungfrau, as Meerhexe Ursula) un The Rescuers (dt.: Bernard und